OBRAZLOŽENJE POLUGODIŠNJEG FINANCIJSKOG IZVJEŠTAJA ZA RAZDOBLJE 1.1.-30.6.2026. GODINE

Obrazloženje obrasca PR-RAS
Financijski izvještaj Srednje škole Petrinja za razdoblje od 1. siječnja do 30. lipnja 2026. godine sastavljen je u skladu s važećim propisima o proračunskom računovodstvu i financijskom izvještavanju.
U izvještajnom razdoblju ostvareni su ukupni prihodi poslovanja u iznosu od 1.292.913,33 EUR, što predstavlja povećanje od približno 18 % u odnosu na isto razdoblje prethodne godine, kada su iznosili 1.095.328,51 EUR.
Ukupni rashodi i izdaci ostvareni su u iznosu od 1.223.276,45 EUR, što je povećanje od približno 11 % u odnosu na isto razdoblje prethodne godine (1.098.727,71 EUR). Povećanje rashoda rezultat je redovitog poslovanja škole te povećanih troškova provedbe nastavnih i drugih aktivnosti, kao i ulaganja u nabavu nefinancijske imovine.
Na kraju izvještajnog razdoblja ostvaren je višak prihoda i primitaka u iznosu od 69.636,88 EUR, što ukazuje na stabilno i odgovorno financijsko poslovanje škole te osigurava sredstva za podmirenje budućih obveza i provedbu planiranih aktivnosti.
Poslovanje škole tijekom prvog polugodišta 2026. godine odvijalo se uredno, a financijska sredstva korištena su namjenski.
Materijalni rashodi ostvareni su u iznosu od 223.702,69 EUR, što je za 36.171,44 EUR, odnosno 19,3 %, više u odnosu na isto razdoblje prethodne godine, kada su iznosili 187.531,25 EUR. Povećanje materijalnih rashoda odnosi se prvenstveno na veće troškove energije, komunalnih i ostalih usluga, nabave materijala i sitnog inventara potrebnog za redovno odvijanje nastavnog procesa, kao i na povećane rashode vezane uz provedbu školskih aktivnosti i projekata. 
Komentar ostvarenog viška prihoda
Na kraju izvještajnog razdoblja ostvaren je višak prihoda i primitaka u iznosu od 69.636,88 EUR. Ostvareni višak rezultat je veće realizacije prihoda u odnosu na izvršene rashode tijekom prvog polugodišta, odnosno vremenske razlike između uplate sredstava i izvršenja planiranih rashoda.
Iako je u prvom polugodištu 2026. godine ostvaren višak prihoda i primitaka u iznosu od 69.636,88 EUR, na Referentnoj stranici iskazan je manjak prihoda i primitaka za pokriće u sljedećem razdoblju u iznosu od 138.238,77 EUR. Navedeni iznos predstavlja kumulirani rezultat poslovanja iz prethodnih godina uvećan odnosno umanjen za rezultat ostvaren u izvještajnom razdoblju. Ostvareni višak u prvom polugodištu smanjio je preneseni manjak iz prethodnih godina, ali ga nije u cijelosti pokrio. 
Obrazloženje obrasca OBVEZE
Prema Izvještaju o obvezama, stanje obveza na početku izvještajnog razdoblja (1. siječnja 2026.) iznosilo je 151.949,07 EUR.
Tijekom razdoblja od 1. siječnja do 30. lipnja 2026. godine nastale su nove obveze u ukupnom iznosu od 1.228.830,70 EUR, od čega se najveći dio odnosi na obveze za zaposlene (959.679,76 EUR) te obveze za materijalne rashode (244.863,95 EUR). U istom razdoblju podmirene su obveze u ukupnom iznosu od 1.317.196,23 EUR, što je više od iznosa novonastalih obveza, čime je dodatno smanjeno ukupno stanje obveza.
Na dan 30. lipnja 2026. godine ukupne obveze iznose 63.583,54 EUR, što predstavlja značajno smanjenje u odnosu na stanje na početku godine te potvrđuje uredno izvršavanje financijskih obveza i održavanje likvidnosti ustanove.
Dospjele obveze na kraju izvještajnog razdoblja iznose 579,54 EUR i odnose se na međusobne obveze subjekata općeg proračuna s prekoračenjem do 60 dana. Škola nema dospjelih obveza prema dobavljačima, zaposlenima niti po osnovi financijskih rashoda, kao ni obveza starijih od 60 dana. Također, škola nema obveza po kreditima, zajmovima ni drugim financijskim instrumentima.


Obrazloženje obrasca EU izvještaj po izvorima financiranja
Izvještaj pokazuje da su u promatranom razdoblju evidentirani isključivo rashodi financirani iz EU sredstava u ukupnom iznosu od 39.076,36 €, dok prihodi nisu iskazani.
Najveći dio rashoda odnosi se na plaće zaposlenih (22.458,29 € odnosno 57,5 % ukupnih rashoda), zatim na usluge telefona, interneta, pošte i prijevoza (15.581,42 € odnosno 39,9 %), dok premije osiguranja iznose 1.036,65 € (2,6 %).
Prema dostavljenim podacima, svi evidentirani rashodi financirani su iz EU izvora. Izvještaj je financijski usklađen, a izostanak evidentiranih prihoda je iz razloga što se koriste sredstva iz 2024.g.


